Paneta: SHBA do të vendosin më shumë luftanije në Azi
Sekretari i Mbrojtjes tha se Uashingtoni është i angazhuar të ndërtojë marrëdhënie të qëndrueshme ushtarake me Kinën
Sekretari amerikan i Mbrojtjes Leon Paneta, thotë se Shtetet e Bashkuara do ta zhvendosin pjesën më të madhe të anijeve të tyre në rajonin e Azi-Paqësorit gjatë disa viteve të ardhshme si pjesë e “ribalancimit” ushtarak për të garantuar praninë e fortë dhe të vazhgueshme të Shteteve të Bashkuara në rajon. Korrespondentja e Zërit të Amerikës, Sara Shonhard na informon nga Xhakarta se zoti Paneta tha dje se Shtetet e Bashkuara do të zhvendosin 60 përqind të flotës së tyre të Azi-Paqësorit deri në vitin 2020. Aktulisht, flota amerikane ka 285 kryqëzorë, destrojerë , anije luftarake dhe nëndetëse që janë të ndara barabar në rajonet e Atlantikut dhe Paqësorit. Sekretari Paneta ua paraqiti planin dje aleatëve rajonalë në forumin vjetor për sigurinë në Singapor. Shkurtimi i buxhetit të mbrojtjes do të ulë shpenzimet e Pentagonit me 487 miliardë dollarë gjatë dekadës së ardhëshme, por zoti Paneta tha se Shtetet e Bashkuara do të përdorin burimet e tyre për të avancuara teknologjinë e sistemeve të armatimit dhe të zëvendësojnë anijet e vjetra me anije të reja, më të avancuara. Ai tha se Shtetet e Bashkuara janë të angazhuara të ndërtojnë marrëdhënie të qendrueshme ushtarake me Kinën. Pekini ka shtuar me shpejtësi praninë e tij në rajon, krahas asaj amerikane, por zoti Paneta u përpoq të shmangte përshtypjen se ribalancimi i pranisë amerikane është një mënyrë për të sfiduar fuqinë në rritje të Kinës në rajonin e Azi – Paqësorit. “ Kina ka demonstruar fuqinë e saj ushtarake në rajon vitet e fundit, mes të tjerash, duke shkaktuar mosmarrëveshje teritoriale për burimet e Detit të Kinës Jugore. Megjithëse Filipinet, Vietnami dhe disa vende të tjera kanë pretendimet e tyre në ato ujra, Kina pretendon se ato burme i përkasin vetëm asaj. Sekretari amerikan i Mbrojtjes, Leon Paneta, thesoi se çelsi i zhvillimit paqësor, të begatë dhe të sigurt të rajonit të Azi – Paqësorit është respektimi i ligjeve të kufijve detarë që kanë mbizotëruar në rajon për dekada me radhë.